b'\n_START_ARTICLE_\nMleko\n_START_SECTION_\nPrireja mleka v Sloveniji\n_START_PARAGRAPH_\nV Sloveniji je leta 2013 prireja kravjega mleka zna\xc5\xa1ala 595.496 l\n_START_SECTION_\nEkonomski vidik\n_START_PARAGRAPH_\nPoro\xc4\x8dila iz leta 2007 navajajo, da je cena mleka v svetu precej posko\xc4\x8dila zaradi ve\xc4\x8djih zahtev trga ter pridelave bio-goriv. \xc5\xa0e posebej je opazen porast porabe mleka na Kitajskem ter porast cen mleka v ZDA. Za leto 2010 je ameri\xc5\xa1ko ministrstvo za kmetijstvo predvidevalo, da bodo kmetje dobili 1,35 USD galono mleka, kar je za 30 centov manj kot v letu 2007. Ta cena mnogim pridelovalcem mleka ne zagotavlja pre\xc5\xbeivetja.\n_START_SECTION_\nAlergije\n_START_PARAGRAPH_\nMleko lahko povzro\xc4\x8da te\xc5\xbeave posameznikom, ki so alergi\xc4\x8dni na mle\xc4\x8dne beljakovine. Ob zau\xc5\xbeitju mleka ali mle\xc4\x8dnih izdelkov se alergija na mle\xc4\x8dne beljakovine lahko ka\xc5\xbee skozi dermatolo\xc5\xa1ke, prebavne ali dihalne te\xc5\xbeave._NEWLINE_Trenutno zdravil za alergijo na mle\xc4\x8dne beljakovine \xc5\xa1e ni, zato se enostavno priporo\xc4\x8da prehrana brez mleka in mle\xc4\x8dnih izdelkov.'